Anexă

la Hotărârea Curții de Conturi

nr.\_\_\_\_ din 12.12.2019



**CURTEA DE CONTURI A REPUBLICII MOLDOVA**

|  |
| --- |
| MD-2001, mun. Chișinău, bd. Ștefan cel Mare și Sfânt nr.69, tel.: (+373) 22 23 25 79, fax: (+373) 22 23 30 20, [**www.ccrm.md**](http://www.ccrm.md) **;**e-mail: [**ccrm@ccrm.md**](mailto:ccrm@ccrm.md) |

**RAPORTUL**

auditului asupra situațiilor financiare ale Instituției Publice „Agenția Servicii Publice”

încheiate la 31 decembrie 2018

1. **OPINIE CU REZERVE**

Am auditat situațiile financiare ale Instituției Publice „Agenția Servicii Publice” (în continuare – ASP) încheiate la 31 decembrie 2018, ce cuprind bilanțul contabil, situația de profit și pierdere, situația modificărilor capitalului propriu, situația fluxurilor de numerar, notele explicative la situațiile financiare.

În opinia noastră, cu excepția posibilelor efecte ale unor aspecte descrise în secțiunea *Baza pentru opinia* *cu rezerve* din prezentul Raport de audit, situațiile financiare ale ASP prezintă, sub toate aspectele semnificative, o imagine corectă și fidelă în conformitate cu cadrul de raportare financiară aplicabil[[1]](#footnote-1).

1. **BAZA PENTRU OPINIA CU REZERVE**

Ansamblul activităților financiar-contabile nu au fost realizate în totalitate în conformitate cu cadrul normativ în vigoare și reglementările interne relevante, ceea ce a condiționat denaturarea semnificativă a unor elemente/poziții din situațiile financiare emise la 31.12.2018. Astfel, noi am determinat că:

informațiile cu privire la valoarea de bilanț a terenurilor aferente construcțiilor, precum și, concomitent, a altor datorii pe termen lung, raportate la sfârșitul perioadei de gestiune, au fost denaturate cu cca 8.543,9 mii MDL (valoare estimată de audit), din cauza: i) nereflectării în bilanțul contabil a 10 terenuri cu suprafața totală de 3.373,0 ha, ii) ținerii doar cantitativ în evidența contabilă a 3 terenuri cu suprafața totală de 0,4456 ha, iii) subevaluării (aplicarea eronată a cadrului regulator[[2]](#footnote-2)) a 19 terenuri cu suprafața totală de 3,8441 ha și iv) nemajorării valorii unui teren de 0,4800 ha;

informațiile aferente valorii de bilanț a unor mijloace fixe în sumă totală de 294.007,2 mii MDL nu au putut fi confirmate, dat fiind că nu am obținut date detaliate ale capitalizărilor și amortizării acestora pentru perioadele precedente, până la fuzionarea unor entități publice și întreprinderi de stat și crearea ASP la 23.08.2017;

informațiile aferente imobilizărilor corporale în curs de execuție nu reprezintă situația reală, nefiind efectuate deprecierile acestora pentru: i) investițiile (reparațiile capitale) neterminate, efectuate în perioada 2007 – 2009, a căror valoare constituie 9 789,5 mii MDL, precum și ii) bunurile procurate și nepasibile utilizării conform destinației, din anul 2008, a căror valoare constituie 1.290,5 mii MDL, cauza fiind lipsa unor reglementări interne specifice aferente;

* informațiile aferente investițiilor financiare pe termen lung în părți afiliate, în valoare totală de 25.376,9 mii MDL, au fost compromise ca rezultat al intentării procesului de lichidare a unui agent economic, fondat de Întreprinderea de Stat „CRIS „Registru”” și preluat de către ASP. Având în vedere că partea afiliată nu dispune de suficiente active convertibile în mijloace financiare, nu se așteaptă intrări/recuperări ale investițiilor în cauză. Totodată, aceste investiții nu reprezintă situația reală, fiind denaturate cu 10.043,0 mii MDL, din cauza netransmiterii, menținerii în evidența contabilă și raportării în situațiile financiare a unor investiții în părți afiliate[[3]](#footnote-3) aferente valorii unei clădiri (drepturi patrimoniale de utilizare) ce nu aparține ASP;
* informațiile aferente unor imobilizări necorporale în sumă totală de 25.795,6 mii MDL nu au putut fi confirmate, dat fiind că nu am obținut date detaliate ale capitalizărilor și amortizării acestora pentru perioadele precedente, până la fuzionarea unor entități publice și întreprinderi de stat și crearea ASP la 23.08.2017;
* politicile de contabilitate ale ASP nu reglementează modul de determinare a deprecierii stocurilor, ceea ce a condus la imposibilitatea estimării deprecierii pentru stocurile fără mișcare și cu mișcare lentă. De menționat că, la sfârșitul anului 2018, la depozitele ASP se aflau: i) 301,7 mii de bunuri materiale, în valoare totală de 3.010,8 mii MDL, fără mișcare, și alte ii) 2.970,9 mii de bunuri materiale, în valoare totală de 8.309,5 mii MDL, cu mișcare lentă. Din totalul acestora, peste 24,2 mii de active circulante, în valoare totală de 4.726,8 mii MDL, nu mai pot fi utilizate din cauza schimbării procesului tehnologic, deteriorării sau degradării parțiale, învechirii morale, parțiale sau totale a acestora;
* informațiile aferente capitalului social, în valoare totală de 102.782,8 mii MDL, au fost raportate necorespunzător la capitalul neînregistrat al entității, dat fiind că, în perioada supusă auditului, cadrul juridic național nu conținea prevederi specifice privind contabilizarea și raportarea capitalului social pentru instituțiile publice la autogestiune;
* informațiile aferente altor elemente de capital propriu au fost raportate necorespunzător, dat fiind înregistrarea și consolidarea necorespunzătoare la contul respectiv a rezervelor statutare ale unor întreprinderi de stat[[4]](#footnote-4), în sumă de 290.216,0 mii MDL, a rezultatelor financiare aferente perioadelor precedente ale entităților publice[[5]](#footnote-5) absorbite, în sumă totală de 141.066,6 mii MDL, precum și a rezultatelor financiare ale perioadei de gestiune la data fuzionării, în valoare totală de 15.925,7 mii MDL;
* informațiile aferente provizioanelor curente au fost denaturate din cauza: i) neconstituirii provizioanelor pentru litigii (în care ASP are calitatea de pârât), în sumă totală de 16.187,7 mii MDL, ii) neconstituirii provizioanelor pentru cheltuielile suportate de agenție pentru lucrările neacceptate de beneficiar, în sumă totală de 2.017,7 mii MDL, iii) neconstituirii provizioanelor pentru avansurile compromise în sumă de 250,0 mii MDL, iv) neconstituirii provizioanelor pentru avansurile nerecunoscute și neconfirmate de către furnizor, în sumă totală de 26,7 mii MDL, precum și v) majorării necorespunzătoare a provizioanelor pentru concediile nefolosite ale unor angajați, în sumă 1.549,6 mii MDL;
* informațiile aferente cheltuielilor cu personalul privind remunerarea muncii au fost majorate nejustificat, dat fiind calcularea și achitarea unor premii pentru misiuni speciale, în valoare totală de 7.143,1 mii MDL, precum și pentru unele sarcini de importanță majoră, în sumă totală de 1.423,4 mii MDL, în lipsa evaluărilor și documentărilor corespunzătoare a acestora cu privire la aportul fiecărui angajat pentru eficientizarea activității ASP;
* informațiile produse ca urmare a inventarierii nu au contribuit pe măsură la stabilirea situației reale patrimoniale a ASP, aceasta fiind influențată de:
  + lipsa pe unele bunuri materiale uzate a numerelor de inventar;
  + lipsa în fișele de evidența a unor mijloace fixe: i) a datelor de identificare a bunurilor materiale, precum: model, tip, marcă, număr de identificare etc. și ii) a informațiilor aferente îmbunătățirilor/capitalizărilor aduse mijloacelor fixe până la data creării ASP (23.08.2017);
  + lipsa masurilor întreprinse cu privire la casarea mijloacelor fixe uzate fizic și moral, în valoare totală de 16.331,0 mii MDL, precum și a stocurilor învechite și uzate în valoare totală de 4.813,6 mii MDL;
  + neconfirmarea inventarierii unor datorii comerciale în sumă totală de 5.872,4 mii MDL;
  + nerecunoașterea și neconfirmarea corespunzătoare a unor avansuri acordate în sumă totală de 26,7 mii MDL și a unor creanțe comerciale în valoare de 1.528,3 mii MDL;
  + unele creanțe în sumă totală de 233,5 mii MDL nu reprezintă obligații reale ale persoanelor incluse în evidența analitică.

Am realizat misiunea de audit în conformitate cu Standardele Internaționale ale Instituțiilor Supreme de Audit[[6]](#footnote-6). Conform acestor standarde, responsabilitatea noastră este descrisă în secțiunea „Responsabilitățile auditorului” din prezentul Raport. Suntem independenți față de ASP, potrivit cerințelor relevante de etică profesională[[7]](#footnote-7). Considerăm că probele de audit pe care le-am obținut sunt suficiente și adecvate pentru a constitui baza pentru opinia de audit formulată.

1. **ASPECTELE-CHEIE DE AUDIT**

Atragem atenția la Politica de contabilitate care nu reglementează: i) modalitatea de determinare a deprecierii stocurilor și imobilizărilor corporale în curs de execuție, precum și ii) procesul de evidență a costurilor aferente acordării serviciilor cu titlul gratuit sau la preț redus pentru unele categorii de beneficiari.

1. **CONTINUITATEA ACTIVITĂȚII**

Abordând complex constatările auditului public extern, amenințările și indicii ce pot pune la îndoială capacitatea ASP de a-și continua activitatea, am determinat următoarele situații generatoare de discontinuități:

* implicarea ASP în litigii, în calitate de pârât, pentru care riscă să plătească cca 44.298,1 mii MDL;
* acordarea unor servicii cu titlul gratuit sau la preț redus pentru unele categorii de beneficiari fără o determinare a surselor de finanțare/acoperire a costurilor suportate. Este de menționat că doar în anul 2018 cheltuielile aferente serviciilor prestate gratuit sau la preț redus au constituit 146.058,1 mii MDL;
* compromiterea unor avansuri acordate în sumă de 276.7 mii MDL;
* compromiterea unor creanțe comerciale în sumă totală de 1.528,3 mii MDL;
* compromiterea unor investiții financiare pe termen lung în părți afiliate în sumă totală de 25.376,9 mii MDL;
* acumularea a cca 100,7 mii zile de concediu nefolosite de către angajați, ceea ce impune angajamente viitoare în sumă totală de 30.174,6 mii MDL;
* înghețarea a cca 11.320,3 mii MDL în materiale fără mișcare sau cu mișcare lentă;
* înghețarea/blocarea a 1.290,5 mii MDL în imobilizări corporale, care nu se utilizează și nu produc beneficii economice;
* compromiterea lichidității ASP și, ca urmare, imposibilitatea de a achita datoriile curente doar din mobilizarea tuturor activelor circulante, fiind necesare atragerea în acest scop a activelor imobilizate și/sau a altor resurse din exterior de cca 94.150,2 mii MDL.

1. **ALTE INFORMAȚII**
   1. ***Eficacitatea politicilor și procedurilor create în cadrul sistemului de control intern este afectată de fiabilitatea persoanelor care le utilizează/aplică.*** Astfel,
   * există disfuncții în activitățile de control menite să asigure plenitudinea, exactitatea, clasificarea și regularitatea tranzacțiilor și evenimentelor economice;
   * informațiile aferente evenimentelor economice nu sunt prelucrate și înregistrate în totalitate în registrele/borderourile și formularele contabile;
   * nu sunt descrise cele mai importante activități de control din cadrul proceselor sau sistemelor financiare, precum repartizarea costurilor și formarea tarifelor, constituirea provizioanelor, investițiilor, reparațiilor capitale și curente, primirea/casarea/transmiterea/evaluarea patrimoniului etc. Totodată, un sistem de management al riscurilor nu este pe deplin implementat în subdiviziunea economico-financiară, iar principalele amenințări aferente proceselor financiare nu sunt identificate, evaluate, înregistrate și controlate corespunzător.

Totodată, sistemul de control intern nu a fost axat suficient pe reglementarea repartizării cheltuielilor și calculațiile costurilor pe tipuri de servicii sau produse acordate în domeniul: i) cadastrului, ii) stării civile, iii) înregistrării și licențierii, și iv) implementării programului de dobândire prin investiție a cetățeniei Republicii Moldova. Prin urmare, nu a fost definitivată și prezentată Guvernului Republicii Moldova spre aprobare noua Metodologie de calculare a tarifelor la serviciile prestate de ASP.

* 1. ***Unele achiziții publice au fost efectuate cu excepție de la cadrul de reglementare sau nu au la bază respectarea principiilor de economie și eficiență.*** Astfel,
  + investițiile / cheltuielile, în sumă totală de 416.088,7 mii MDL, efectuate pentru construcția/reparația și dotarea Centrelor multifuncționale, s-au realizat prin excepție[[8]](#footnote-8) de la reglementările aferente achizițiilor publice;
  + deciziile de achiziționare a unor servicii de imprimare și copiere nu au la bază respectarea principiului de economie și eficiență. Costurile pentru chiria a cca 260 de unități tehnice de imprimare/multiplicare, în valoare totală de 1.663,9 mii MDL, ar fi acoperit în totalitate sau în cea mai mare parte achiziția acestora. De asemenea, s-ar fi asigurat, pe termen mediu (3-5 ani), necesitățile ASP de imprimare și copiere, suportând doar cheltuielile pentru tonner și, eventual, pentru reparație.

1. ***RESPONSABILITĂȚILE CONDUCERII PENTRU SITUAȚIILE FINANCIARE***

Directorul ASP este responsabil de întocmirea și prezentarea fidelă a situațiilor financiare[[9]](#footnote-9) în conformitate cu cadrul de raportare financiară aplicabil[[10]](#footnote-10), precum și de instituirea controlului intern, care asigură întocmirea situațiilor financiare ce nu conțin denaturări semnificative, cauzate de fraudă și/sau eroare. Totodată, la întocmirea situațiilor financiare, directorul este responsabil de evaluarea capacității instituției de a-și continua activitatea în baza principiului continuității activității.

1. ***RESPONSABILITĂȚILE AUDITORULUI ÎNTR-UN AUDIT AL SITUAȚIILOR FINANCIARE***

Responsabilitatea noastră este de a planifica și realiza misiunea de audit, cu obținerea probelor suficiente și adecvate în vederea susținerii bazei pentru opinia de audit. Obiectivele noastre sunt: obținerea unei asigurări rezonabile că situațiile financiare nu sunt afectate de denaturări semnificative, cauzate de fraude sau erori, precum și emiterea unei opinii.

Asigurarea rezonabilă este un nivel ridicat de asigurare, dar nu este o garanție că un audit efectuat în conformitate cu ISSAI va detecta întotdeauna o denaturare semnificativă atunci când ea există. Denaturările pot fi urmare a fraudelor sau erorilor. Totodată, denaturările pot fi considerate semnificative dacă, în mod individual sau în ansamblu, pot influența deciziile economice ale utilizatorilor acestor rapoarte financiare.

O descriere suplimentară a responsabilităților auditorului într-un audit al situațiilor financiare este plasată pe site-ul Curții de Conturi, la adresa:[*http://www.ccrm.md/activitatea-curtii-de-conturi-1-25*](http://www.ccrm.md/activitatea-curtii-de-conturi-1-25)*.* Această descriere face parte din Raportul nostru de audit.

***Echipa de audit:***

Șeful echipei de audit,

șef Direcție audit I, Direcția generală de audit IV Ion Sîrbu

auditor public superior Antonina Dudarenco

auditor public Ludmila Turea-Potîngă

***Responsabil de monitorizarea și asigurarea calității auditului:***

Șeful Direcției generale de audit IV Vasile Moșoi

**Anexă**

**la Raportul auditului situațiilor financiare ale**

**Instituției Publice „Agenția Servicii Publice”**

**încheiate la 31 decembrie 2018**

**Instituția Publică „Agenția Servicii Publice”**

BILANȚUL CONTABIL

LA 31 DECEMBRIE 2018

(toate sumele sunt exprimate în mii MDL, dacă nu se specifică altfel)

|  |  |  |  |
| --- | --- | --- | --- |
| **Indicatori** | **Cod rd.** | **31 decembrie 2018**  **MDL’000** | **31 decembrie 2017**  **MDL’000** |
| **Active imobilizate** |  |  |  |
| Imobilizări necorporale | 010 | 78 192,8 | 67 776,1 |
| Imobilizări corporale în curs de execuție | 020 | 376 443,7 | 56 668,6 |
| Terenuri | 030 | 18 988,3 | 17 625,6 |
| Mijloace fixe | 040 | 429 936,7 | 391 699,6 |
| Resurse minerale | 050 | - | - |
| Active biologice imobilizate | 060 | - | - |
| Investiții financiare pe termen lung în părți neafiliate | 070 | - | - |
| Investiții financiare pe termen lung în părți afiliate | 080 | 25 376,9 | 25 376,9 |
| Investiții imobiliare | 090 | 62,0 | 67,3 |
| Creanțe pe termen lung | 100 | 311,9 | - |
| Avansuri acordate pe termen lung | 110 | 704,7 | - |
| Alte active imobilizate | 120 | - | - |
| **Total active imobilizate** | **130** | **930 017,0** | **559 214,1** |
| **Active circulante** |  |  |  |
| Materiale | 140 | 102 589,9 | 119 729,8 |
| Active biologice circulante | 150 | - | - |
| Obiecte de mică valoare și scurtă durată | 160 | 30 672,2 | 17 063,6 |
| Producția în curs de execuție și produse | 170 | - | 13,7 |
| Mărfuri | 180 | - | - |
| Creanțe comerciale | 190 | 4 655,8 | 2 023,0 |
| Creanțe ale părților afiliate | 200 | - | - |
| Avansuri acordate curente | 210 | 553,4 | 3 701,1 |
| Creanțe ale bugetului | 220 | 8 413,4 | 9 793,1 |
| Creanțe ale personalului | 230 | 608,7 | 63,3 |
| Alte creanțe curente | 240 | 5 474,6 | 16 641,8 |
| Numerar în casierie și la conturi curente | 250 | 22 672,1 | 6 817,4 |
| Alte elemente de numerar | 260 | - | 165,2 |
| Investiții financiare curente în părți neafiliate | 270 | - | - |
| Investiții financiare curente în părți afiliate | 280 | - | - |
| Alte active circulante | 290 | 1 932,3 | 1 078,6 |
| **Total active circulante** | **300** | **177 572,4** | **177 090,6** |
| **Total active** | **310** | **1 107 589,4** | **736 304,7** |
| **Capital propriu** |  |  |  |
| Capital social şi suplimentar | 320 | 102 782,8 | 102 782,8 |
| Rezerve | 330 | 6 010,5 | - |
| Corecții ale rezultatelor anilor precedenți | 340 | (511,4) | X |
| Profit nerepartizat (pierdere neacoperită) al anilor precedenți | 350 | - | 8 511,5 |
| Profit net (pierdere netă) al perioadei de gestiune | 360 | 20 617,2 | X |
| Profit utilizat al perioadei de gestiune | 370 | - | X |
| Alte elemente de capital propriu | 380 | 415 708,1 | 419 482,9 |
| **Total capital propriu** | **390** | **544 607,2** | **530 777,2** |
| **Datorii pe termen lung** |  |  |  |
| Credite bancare pe termen lung | 400 | 264 313,8 | - |
| Împrumuturi pe termen lung | 410 | - | - |
| Datorii pe termen lung privind leasingul financiar | 420 | 90,0 | 97,2 |
| Alte datorii pe termen lung | 430 | 26 855,8 | 2 763,4 |
| **Total datorii pe termen lung** | **440** | **291 259,6** | **2 860,6** |
| **Datorii curente** |  |  |  |
| Credite bancare pe termen scurt | 450 | 831,6 | 5,0 |
| Împrumuturi pe termen scurt | 460 | - | - |
| Datorii comerciale | 470 | 84 620,1 | 51 043,1 |
| Datorii față de părțile afiliate | 480 | - | - |
| Avansuri primite curente | 490 | 83 208,2 | 77 614,2 |
| Datorii față de personal | 500 | 31 503,6 | 28 481,8 |
| Datorii privind asigurările sociale şi medicale | 510 | 9 705,4 | 3 686,5 |
| Datorii faţă de buget | 520 | 3 797,9 | 5 665,9 |
| Venituri anticipate curente | 530 | 2 017,8 | - |
| Datorii faţă de proprietari | 540 | - | - |
| Finanțări şi încasări cu destinație specială curente | 550 | - | - |
| Provizioane curente | 560 | 48 736,7 | 26 724,3 |
| Alte datorii curente | 570 | 7 301,3 | 9 446,1 |
| **Total datorii curente** | **580** | **271 722,6** | **202 666,9** |
| **Total pasive** | **590** | **1 107 589,4** | **736 304,7** |

Situațiile financiare au fost autorizate pentru emitere la data de 12.12.2019 de către conducerea ASP, reprezentată de:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Tatiana Cunețchi,  Director | Svetlana Boreț,  Contabil-șef |

**Instituția Publică „Agenția Servicii Publice”**

SITUAȚIA DE PROFIT ȘI PIERDERE

De la 01.01.2018 până la 31.12.2018

(toate sumele sunt exprimate în mii MDL, dacă nu se specifică altfel)

|  |  |  |  |
| --- | --- | --- | --- |
| **Indicatori** | **Cod rd.** | **31 decembrie 2018**  **MDL’000** | **31 decembrie 2017**  **MDL’000** |
| Venituri din vânzări | 010 | 1 123 051,0 | 866 992,6 |
| Costul vânzărilor | 020 | 924 434,8 | 680 372,4 |
| Profit brut (pierdere brută) | 030 | 198 616,2 | 186 620,2 |
| Alte venituri din activitatea operațională | 040 | 8 457,4 | 4 672,3 |
| Cheltuieli de distribuire | 050 | 136,6 | - |
| Cheltuieli administrative | 060 | 177 180,6 | 112 031,5 |
| Alte cheltuieli din activitatea operațională | 070 | 10 099,7 | 11 464,3 |
| **Rezultatul din activitatea operațională: profit (pierdere)** | **080** | **19 656,7** | **67 796,7** |
| Rezultatul din alte activități: profit (pierdere) | 090 | 960,5 | (52 332,9) |
| **Profit (pierdere) până la impozitare** | **100** | **20 617,2** | **15 463,8** |
| Cheltuieli privind impozitul pe venit | 110 | - | 2 910,3 |
| **Profit net (pierdere netă) al perioadei de gestiune** | **120** | **20 617,2** | **12 553,5** |

Situațiile financiare au fost autorizate pentru emitere la data de 12.12.2019 de către conducerea ASP, reprezentată de:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Tatiana Cunețchi,  Director | Svetlana Boreț,  Contabil-șef |

**Instituția Publică „Agenția Servicii Publice”**

SITUAŢIA MODIFICĂRILOR CAPITALULUI PROPRIU

De la 01.01.2018 până la 31.12.2018

(toate sumele sunt exprimate în mii MDL, dacă nu se specifică altfel)

|  |  |  |  |  |  |
| --- | --- | --- | --- | --- | --- |
| **Indicatori** | **Cod rd.** | **Sold la începutul perioadei  de gestiune** | **Majorări** | **Diminuări** | **Sold la sfârşitul perioadei de gestiune** |
| **Capital social și suplimentar** |  |  |  |  |  |
| Capital social | 010 |  |  |  |  |
| Capital suplimentar | 020 |  |  |  |  |
| Capital neversat | 030 | ( ) | ( ) | ( ) | ( ) |
| Capital neînregistrat | 040 | 102 782,8 |  |  | 102 782,8 |
| Capital retras | 050 | ( ) | ( ) | ( ) | ( ) |
| **Total capital social și suplimentar** | **060** | **102 782,8** |  |  | **102 782,8** |
| **Rezerve** |  |  |  |  |  |
| Capital de rezervă | 070 |  |  |  |  |
| Rezerve statutare | 080 |  |  |  |  |
| Alte rezerve | 090 |  | 12 553,5 | 6 543,0 | 6 010,5 |
| **Total rezerve** | **100** |  | **12 553,5** | **6 543,0** | **6 010,5** |
| **Profit nerepartizat (pierdere neacoperită)** |  |  |  |  |  |
| Corecții ale rezultatelor anilor precedenți | 110 |  |  | 511,4 | (511,4) |
| Profit nerepartizat (pierdere neacoperită) al anilor precedenți | 120 | 8 511,5 |  | 8 511,5 |  |
| Profit net (pierdere netă) al perioadei de gestiune | 130 | x | 20 617,2 |  | 20 617,2 |
| Profit utilizat al perioadei de gestiune | 140 | x | ( ) | ( ) | ( ) |
| Rezultatul din tranziția la noile reglementări contabile | 150 | - | - | - | - |
| **Total profit nerepartizat (pierdere neacoperită)** | **160** | **8 511,5** | **20 617,2** | **9 022,9** | **20 105,8** |
| **Alte elemente de capital propriu, din care** | **170** | **419 482,9** | **267,2** | **4 042,0** | **415 708,1** |
| Diferențe din reevaluare | 171 |  |  |  |  |
| Subvenții entităților cu proprietate publică | 172 |  |  |  |  |
| **Total capital propriu** | **180** | **530 777,2** | **33 437,9** | **19 607,9** | **544 607,2** |

Situațiile financiare au fost autorizate pentru emitere la data de 12.12.2019 de către conducerea ASP, reprezentată de:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Tatiana Cunețchi,  Director | Svetlana Boreț,  Contabil-șef |

**Instituția Publică „Agenția Servicii Publice”**

SITUAŢIA FLUXURILOR DE NUMERAR

De la 01.01.2018 până la 31.12.2018

(toate sumele sunt exprimate în mii MDL, dacă nu se specifică altfel)

|  |  |  |  |
| --- | --- | --- | --- |
| **Indicatori** | **Cod. rd.** | **31 decembrie 2018**  **MDL’000** | **31 decembrie 2017**  **MDL’000** |
| **Fluxuri de numerar din activitatea operațională** |  |  |  |
| Încasări din vânzări | 010 | 1 128 959,8 | 965 414,9 |
| Plăți pentru stocuri și servicii procurate | 020 | 403 599,3 | 352 328,2 |
| Plăți către angajați și organe de asigurare socială și medicală | 030 | 491 452,6 | 280 012,1 |
| Dobânzi plătite | 040 | 6 185,0 | 9 283,3 |
| Plata impozitului pe venit | 050 | - | 8 145,3 |
| Alte încasări | 060 | 26 538,9 | 70 491,5 |
| Alte plăți | 070 | 139 652,3 | 172 855,6 |
| **Fluxul net de numerar din activitatea operațională** | **080** | **114 609,5** | **213 281,9** |
| **Fluxuri de numerar din activitatea de investiții** |  |  |  |
| Încasări din vânzarea activelor imobilizate | 090 |  |  |
| Plăți aferente intrărilor de active imobilizate | 100 | 363 319,2 | 36 678,3 |
| Dobânzi încasate | 110 |  |  |
| Dividende încasate | 120 | 156,8 | 324,8 |
| Alte încasări (plăți) | 130 |  | 7,2 |
| **Fluxul net de numerar din activitatea de investiții** | **140** | **(363 162,4)** | **(36 346,3)** |
| **Fluxuri de numerar din activitatea financiară** |  |  |  |
| Încasări sub formă de credite și împrumuturi | 150 | 498 150,0 | 333 423,7 |
| Plăți aferente rambursării creditelor și împrumuturilor | 160 | 233 838,2 | 509 446,7 |
| Dividende plătite | 170 |  |  |
| Încasări din operațiuni de capital | 180 |  |  |
| Alte încasări (plăti) | 190 |  | (10,0) |
| **Fluxul net de numerar din activitatea financiară** | **200** | **264 311,8** | **(176 033,0)** |
| **Fluxul net de numerar total** | **210** | **15 758,9** | **902,6** |
| Diferențe de curs valutar favorabile (nefavorabile) | 220 | (69,3) | (95,9) |
| **Sold de numerar la începutul perioadei de gestiune** | **230** | **6 982,6** | **6 175,9** |
| **Sold de numerar la sfârșitul perioadei de gestiune** | **240** | **22 672,2** | **6 982,6** |

Situațiile financiare au fost autorizate pentru emitere la data de 12.12.2019 de către conducerea ASP, reprezentată de:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Tatiana Cunețchi,  Director | Svetlana Boreț,  Contabil-șef |

1. Legea contabilității nr.113-XVI din 27.04.2007; Standardele Naționale de Contabilitate, aprobate prin Ordinul ministrului finanțelor nr.118 din 06.08.2013; Planul general de conturi contabile, aprobat prin Ordinul ministrului finanțelor nr.119 din 06.08.2013; Politica de contabilitate a ASP pentru anul 2018. [↑](#footnote-ref-1)
2. Legea nr.1308-XIII din 25.07.1997 privind preţul normativ şi modul de vânzare-cumpărare a pământului. [↑](#footnote-ref-2)
3. Societatea comercială „IT Relax” SRL al cărei fondator este ASP. [↑](#footnote-ref-3)
4. Întreprinderea de Stat „Centrul Resurselor Informaţionale de Stat „Registru””, Întreprinderea de Stat „Camera Înregistrării de Stat” și Întreprinderea de Stat „Cadastru”. [↑](#footnote-ref-4)
5. Autoritatea administrativă din subordinea Ministerului Justiţiei „Serviciul Stare Civilă” şi autoritatea administrativă din subordinea Ministerului Economiei „Camera de Licenţiere”. [↑](#footnote-ref-5)
6. ISSAI 100 și ISSAI 200, aprobate pentru aplicare prin Hotărârea Curții de Conturi nr.60 din 11.12.2013; ISSAI 1003-1810, aprobate pentru aplicare prin Hotărârea Curții de Conturi nr.7 din 10.03.2014. [↑](#footnote-ref-6)
7. Codul etic al Curții de Conturi, aprobat prin Hotărârea Curții de Conturi nr.50 din 29.07.2013; Codul etic al Curții de Conturi, aprobat prin Hotărârea Curții de Conturi nr.19 din 05.04.2019. [↑](#footnote-ref-7)
8. Art.II din Legea nr.231 din 10.11.2017 cu privire la modificarea și completarea unor acte legislative. [↑](#footnote-ref-8)
9. Art.20 din Legea contabilității și raportării financiare nr.287 din 15.12.2017. [↑](#footnote-ref-9)
10. Legea contabilității și raportării financiare nr.287 din 15.12.2017; Standardele Naționale de Contabilitate, aprobate prin Ordinul ministrului finanțelor nr.118 din 06.08.2013; Planul general de conturi contabile, aprobat prin Ordinul ministrului finanțelor nr.119 din 06.08.2013; Politica de contabilitate a ASP pentru anul 2018. [↑](#footnote-ref-10)